Na temelju članka 15. stavka 2. Zakona o javnoj nabavi („Narodne novine“ broj 120/16 i 114/22) i članka 66. Statuta Tehničke škole Čakovec, Školski odbor, na prijedlog ravnatelja Dražena Blažeke, dipl.ing., dana 29.12.2022. godine, donosi:

**Odluku o izmjenama i dopunama**

**Pravilnika o provedbi postupaka jednostavne nabave**

Pravilnik o provedbi postupaka jednostavne nabave, KLASA: 003-05/17-01/1,Urbroj:2109-58-17-01 donesen dana 24.5.2017.g. mijenja se na sljedeći način:

**Članak 1.**

**Članak 1., stavak 1. mijenja se i sada glasi:**

„Ovim se Pravilnikom o provedbi postupaka jednostavne nabave (u daljnjem tekstu: Pravilnik) uređuju pravila, uvjeti i način postupanja Tehničke škola Čakovec (u daljnjem tekstu: Naručitelj) u provedbi postupaka nabave robe i usluga procijenjene vrijednosti do 26.540,00 eura bez PDV-a i radova procijenjene vrijednosti do 66.360,00 eura bez PDV-a (u daljnjem tekstu: jednostavna nabava) za koju sukladno članku 12. stavku 1. Zakona o javnoj nabavi (,,Narodne novine" br. 120/16, 114/22) ne postoji obveza provedbe postupka javne nabave.“

**Članak 2.**

Naslov ispred članka 3. i članka 3. mijenja se i sada glasi:

1. PROVEDBA POSTUPKA JEDNOSTAVNE NABAVE ČIJA JE PROCIJENJENA VRIJEDNOST MANJA OD 6.630,00 EURA bez PDV-a.

Nabavu radova, roba i usluga procijenjene vrijednosti manje od 6.630,00 eura bez PDV-a, provodi ravnatelj ili osoba koju on ovlasti, izdavanjem narudžbenice ili zaključivanjem ugovora s jednim gospodarskim subjektom po vlastitom izboru u pravilu temeljem jedne prikupljene ponude.

U planu nabave i registru ugovora o javnoj nabavi i okvirnih sporazuma Naručitelja navode se svi predmeti nabave čija je procijenjena vrijednost jednaka ili veća od 2.650,00 eura bez PDV-a.

Plan nabave i registar ugovora, kao i sve njihove kasnije promjene, objavljuje se na službenim internetskim stranicama Naručitelja.

**Članak 3.**

Naslov ispred članka 4. i članak 4. mijenja se i sada glasi:

1. PROVEDBA POSTUPKA JEDNOSTAVNE NABAVE ČIJA JE PROCIJENJENA VRIJEDNOST JEDNAKA ILI VEĆA OD 6.630,00 EURA bez PDV-a, A MANJA OD 26.540,00 EURA bez PDV-a ZA ROBE I USLUGE, ODNOSNO 66.360,00 EURA bez PDV-a ZA RADOVE

Članak 4.

Nabavu roba, usluga ili radova procijenjene vrijednosti jednake ili veće od 6.630,00 EURA bez PDV-a do 26.540,00 EURA bez PDV-a za robu i usluge, odnosno do 66.360,00 EURA bez PDV-a za radove, provode članovi stručnog povjerenstva naručitelja slanjem Poziva na dostavu ponuda (dalje: Poziv).

**Članak 3.**

U preostalom dijelu osnovni Pravilnik ostaje neizmijenjen.

**Članak 4.**

Ova Odluka stupa na snagu i primjenjuje se od 1.1.2023, godine.

KLasa: 003-05/17-01/1

Urbroj:2109-58-22-01

 Predsjednica Školskog odbora:

 Sandra Vidović, dipl.uč. i dipl. bibl.

Odluka o Izmjenama i dopunama Pravilnika o provedbi postupaka jednostavne nabave je objavljena na oglasnoj ploči dana i web stranici škole 1.1.2023. godine te stupa na snagu dana 1.1.2023.g.

Ravnatelj:

Dražen Blažeka,dipl.ing.